**УО на ПРСР 2014 – 2020 г. одобри за финансиране 2 проектни предложения за сътрудничество по подмярка 19.3 от ПРСР 2014 – 2020 г.**

С утвърден от Ръководителя на Управляващия орган на Програмата за развитие на селските райони за периода 2014 – 2020 г. (УО на ПРСР) оценителен доклад с № 93-4280 от 25.06.2019 г. са предложени за финансиране две проектни предложения за вътрешнотериториално сътрудничество по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от Програма за развитие на селските райони 2014-2020 г. Общата стойност на одобрената безвъзмездна финансова помощ по проектните предложения е в размер на 309 737,11 лева. Проектните предложения, предложени за финансиране са както следва:

|  |  |  |  |
| --- | --- | --- | --- |
| **№** | **Регистрационен номер в ИСУН 2020** | **Наименование на кандидата** | **Наименование на проектното предложение** |
| 1 | BG06RDNP001-19.083-0006 | Сдружение "Местна инициативна група Троян, Априлци, Угърчин" | „Популяризиране на традиционните храни и рецепти на териториите на „МИГ - Троян, Априлци, Угърчин“ и МИГ „Бяла Слатина“ |
| 2 | BG06RDNP001-19.085-0005 | Сдружение "Местна инициативна група Тунджа" | Традиции и иновации за промотиране на местна идентичност |